b'\n_START_ARTICLE_\nKaraim\n_START_PARAGRAPH_\nKaraim  (Karaite), narod turske jezi\xc4\x8dne skupine, naseljen u Litvi, Ukrajini (Krim), Poljskoj i Izraelu. Jezi\xc4\x8dno su najsrodniji Kara\xc4\x8dajcima i Kumicima s kojima pripadaju zapadnokip\xc4\x8da\xc4\x8dkoj grupi. _NEWLINE_Religija Karaima je karaizam, oblik judaizma, ali toliko razli\xc4\x8dit da su ih ruski carevi smatrali ne-\xc5\xbeidovima, a zahvaljuju\xc4\x87i tome izbjegli su i nacisti\xc4\x8dkim pogromima i holokaustu. Jedna od njihovih karakteristika je da ne nose filakterije (tefillin) ni na \xc4\x8delu ni na rukama._NEWLINE_Porijeklo Karaima je \xc5\xbeidovsko a govore oni istim jezikom sa Kip\xc4\x8dacima koi su plemena koja od 8. do 10. stolje\xc4\x87a \xc5\xbeive na stepama ju\xc5\xbene Rusije i Krima. Na podru\xc4\x8dje Litve do\xc4\x87i \xc4\x87e sa Krima izme\xc4\x91u 1397. i 1398. nekoliko stotina njihovih obitelji zajedno s nekoliko tisu\xc4\x87a Tatara, i naseliti se u njoj uz dozvolu velikog litvanskog kneza Vytautasa. Karaimi \xc4\x87e tu naseliti mjesta Trakai, Bir\xc5\xbeai, Naujamiestis, Pasvalys i Panev\xc4\x97\xc5\xbeys. Njihova populacija danas se razli\xc4\x8dito navodi. Prema njima samima  ima ih 257 u Litvi. Po drugim podacima u Litvi ih ima oko 5000 . Najvi\xc5\xa1e ih ima u Izraelu 28.000; u Poljskoj 2700; Ukrajini 1100 i 400 u Rusiji'